b'\n_START_ARTICLE_\nTaika Waititi\n_START_SECTION_\nAwal hidup\n_START_PARAGRAPH_\nTaika lahir di Raukokore di bahagian pantai timur Pulau Utara, New Zealand; beliau berdarah kacukan kaum M\xc4\x81ori iwi Te Wh\xc4\x81nau-\xc4\x81-Apanui dari sebelah ayahnya dan kaum Yahudi Rusia dari sebelah ibunya Beliau dinamakan sempena datuk sebelah ayahnya, Erueti Taika, seorang askar yang pernah berkhidmat dalam Tentera Darat New Zealand semasa Perang Dunia Kedua._NEWLINE_Beliau dibesarkan di Raukokore serta di Wellington.\n_START_SECTION_\nKerjaya perfileman\n_START_PARAGRAPH_\nTaika mula membikin beberapa filem pendek dalam suatu pertandingan tahunan di negaranya, di mana para peserta dikehendaki menyiapkan filem mereka dalam masa 48 jam. Sebuah filem pendek karyanya Two Cars, One Night (2004) mendapat pencalonan dalam kategori filem pendek terbaik Anugerah Akademi pada tahun 2005._NEWLINE_Beliau turut berlakon dalam beberapa produksi tempatan seperti filem - Scarfies (1999) dan Snakeskin (2001) - dan siri TV The Strip (2002\xe2\x80\x9303). Beliau pertama kali muncul dalam produksi Hollywood dalam filem Green Lantern (2011).'